MINUN PETTYMYKSENI ― MINUN KOETUKSENI
Tänään haluan puhua musertavista pettymyksistä ja siitä, -
kuinka Jumala käyttää pettymyksiäsi koeratanaan.
Pettymykset kuuluvat elämään.
Joka viikko kaikenlaiset ihmiset kohtaavat musertavia pettymyksiä.
Ehkä tällä viikolla tapahtuu keskenmeno. Se on valtava pettymys.
Ehkä jonkun sydän särkyy ja unelma yhteisestä tulevaisuudesta murtuu.
Ehkä pankki ei antanutkaan lainaa -
tai talostasi ei tehty riittävän hyviä tarjouksia huutokaupassa.
Ehkä luottamuksesi Jumalaan tuntuu murtuvan vähän väliä.
Sekin on suuri pettymys.
Tiedämme, etteivät pettymykset tule Jumalalta. Hän ei koskaan petä.
Se on todella tärkeä tietää.
Itse asiassa Raamatun alkukielissä kreikassa ja hepreassa ei ole sanaa, -
joka kääntyisi pettymykseksi, mutta häpeää tarkoittavan sanan -
voisi kääntää myös pettymykseksi. Niinpä Paavali sanoo: -
"En ole pettynyt evankeliumiin, sillä se on Jumalan voima".
En häpeä Kristuksen evankeliumia enkä ole pettynyt Jumalan Sanaan, -
koska tiedän, että se on Jumalan voima Hänen lupaukseensa.
Room. 5:3 "Eikä ainoastaan se, vaan meidän kerskauksenamme -
ovat myös ahdistukset, sillä me tiedämme, -
sillä me tiedämme, että ahdistus saa aikaan kärsivällisyyttä, -
mutta kärsivällisyys koettelemuksen kestämistä, -
ja koettelemuksen kestäminen toivoa; mutta toivo ei saata häpeään; -
sillä Jumalan rakkaus on vuodatettu meidän sydämiimme -
Pyhän Hengen kautta, joka on meille annettu."
Pettymys yrittää viedä meidät sivuraiteille Jumalan antamasta -
kutsusta ja tehtävästä ja saada meidät kulkemaan -
vastakkaiseen suuntaan. Tulemme tutkimaan pettymystä rehellisesti.
Tulet huomaamaan, että koetuksissa tarvitset kestävyyttä -
ja luonteen kasvua, mutta se johtaa lopulta toivoon, -
joka ei saata häpeään tai tuota pettymystä.
Jakeissa 2. Tim. 1:8―9 Paavali puhuu tehtävästä, -
johon hänet on asetettu. Hän on kuitenkin vankilassa, -
joten tehtävää on vaikea hoitaa. Luen ensin jakeesta 11.
"jonka julistajaksi ja apostoliksi ja opettajaksi minä olen asetettu."
Hän puhuu siis Jumalan hänelle antamasta tehtävästä apostolina, -
mutta nyt hän on vankilassa.
Jae 8: "Älä siis häpeä todistusta Herrastamme äläkä minua, -
hänen vankiaan, vaan kärsi yhdessä minun kanssani vaivaa -
evankeliumin tähden, sen mukaan kuin Jumala antaa voimaa, -
hän, joka on meidät pelastanut ja kutsunut pyhällä kutsumuksella, -
ei meidän tekojemme mukaan, -
vaan oman aivoituksensa ja armonsa mukaan, -
joka meille on annettu Kristuksessa Jeesuksessa ennen ikuisia aikoja".
Meidät on pelastettu ja kutsuttu armosta Jumalan tehtävää varten.
Älä ylläty, jos pettymys yrittää viedä sinulta tämän tehtävän.
Kun meidät nimitetään virkaan, -
saamme uuden nimen tai tittelin, aseman ja auktoriteetin.
Jumala on antanut sinulle nimensä.
Hän on varannut sinulle asemansa tai juuri sinulle kuuluvan viran.
Virkoja on vaikka kuinka paljon. Virkasi voi olla yrityksen omistaja, -
ylistyksenjohtaja, pastori, saarnaaja, apostoli, opettaja, -
hyvä ja Jumalan mielen mukainen äiti, -
syntisten ystävä tai ihminen, joka muuttaa ihmisten sydämiä -
uskomattomalla vieraanvaraisuudella. Virkasi voi olla millainen tahansa.
Moni teistä tietääkin jo virkansa ja sydämenne palaa tehdä sitä.
Toiset eivät vielä tunne tehtäväänsä, mutta se on innostava asia, -
sillä se yhdistää teidät elämänne tarkoitukseen.
Usko, että Jumala on nimittänyt sinut. Jumala nimitti myös Jeremian.
Hän sanoo jakeissa Jer. 1:4―5 "Minulle tuli tämä Herran sana: -
'Jo ennenkuin minä valmistin sinut äidin kohdussa, minä sinut tunsin, -
ja ennenkuin sinä äidistä synnyit, minä sinut pyhitin; -
minä asetin sinut kansojen profeetaksi'."
Hän sai Jumalan nimen, profeetan aseman ja vallan julistaa kansoille.
Hänet oli selvästi asetettu tuohon tehtävään, siitä ei ole epäilystäkään.
Nimittääkö Jumala sinut? Pettymys yrittää irrottaa sinut tehtävästäsi.
Pettymyksen tarkoitus on irrottaa sinut Jumalan sinulle antamasta tehtävästä.
Jeremia kutsuttiin kansojen profeetaksi.
Jumala asetti hänet tehtävään, mutta aluksi hän pyristeli siitä irti.
Kun Herra on sanonut tunteneensa hänet jo äidin kohdussa -
ja kutsunut hänet kansojen profeetaksi, hän sanoo jakeessa 6: -
"Voi Herra, Herra! Katso, en minä kykene puhumaan, -
sillä minä olen nuori." Kun Jumala nimitti Mooseksen tehtäväänsä, -
tämä sanoi: "minulla on hidas puhe ja kankea kieli".
Gideonille Jumala sanoi: "Herra olkoon sinun kanssasi, sinä sotaurho!"
Gideonkin yritti päästä hänelle annetusta tehtävästä ja sanoi -
olevansa sukunsa pienin ja heikoin. Hän puhui myös pettymyksestään.
Tuom. 6:13 "Oi, Herrani, jos Herra on meidän kanssamme, -
miksi sitten kaikki tämä on meitä kohdannut?
Ja missä ovat kaikki hänen ihmeelliset tekonsa, -
joista isämme ovat meille kertoneet sanoen: -
'Herra on johdattanut meidät tänne Egyptistä'?
Mutta nyt Herra on hyljännyt meidät ja antanut meidät Midianin kouriin."
Yritämme kiemurrella irti tehtävästä. Jeremia oli vain nuori mies, -
joka koki profeetan tehtävän itselleen ylivoimaiseksi.
Hänestä tuntui, ettei hän ollut valmis Jumalan antamaan tehtävään.
Kun hän alkoi toimia profeettana, hänellä oli vain muutama kuulija.
Asiat eivät hänestä oikein toimineet. Lisäksi iski valtava vaino.
Näistä asioista ei puhuttu mitään, kun hänet nimitettiin tehtävään.
Hän kamppaili pettymyksen kanssa, joka yritti irrottaa hänet tehtävästään.
Näe siis pettymyksesi oikein.
Jer. 20:1 "Mutta pappi Pashur, Immerin poika, joka oli -
Herran temppelin ylivalvoja, kuuli Jeremian ennustavan nämä sanat."
Tämä Herran temppelin ylivalvoja tulisi vainoamaan Jeremiaa.
Vainooja ei siis ollut vieraan armeijan sotilas, vaan temppelin ylivalvoja.
Joskus pettymykset tulevat odottamattomista suunnista.
Emme saa antaa niiden estää meitä palvelemasta Herraa.
Toki rakastamme ihmisiä ja luotamme heihin, -
mutta jos luotamme vain ihmisiin, tulemme ennen pitkää pettymään.
Luotetaan elävään Jumalaan, joka antaa paljon asioita iloksemme.
Pashur, Herran temppelin ylivalvoja, kuuli siis Jeremian profetoivan.
Jae 2 "Ja Pashur löi profeetta Jeremiaa ja pani hänet jalkapuuhun, -
joka oli Herran huoneeseen kuuluvassa Benjaminin yläportissa."
Muistakaa, että Jumala oli antanut Jeremialle suuren tehtävän.
Hän, kansojen profeetta, oli nyt jalkapuussa yläportin takana.
Häntä nöyryytettiin muiden ihmisten edessä.
Voit siis kuvitella, millainen pettymys häntä kohtasi.
Luvussa 1 hänet nimitettiin kansojen profeetaksi, -
luvussa 20 hän oli jalkapuussa julkisen nöyryytyksen kohteena.
Jae 7 "Sinä olet taivutellut minua, Herra, ja minä olen taipunut; -
sinä olet tarttunut minuun ja voittanut.
Minä olen ollut nauruna pitkin päivää, kaikki pilkkaavat minua.
Sillä niin usein kuin minä puhun, täytyy minun parkua, -
huutaa väkivaltaa ja sortoa; sillä Herran sana on tullut minulle -
häväistykseksi ja pilkaksi pitkin päivää."
Hän purki pettymyksensä Jumalaan: "Tein sen vain, koska Sinä pyysit.
Aloitin työn ennen kuin olin valmis.
Olet minua vahvempi ja tiesit, mihin olit minua viemässä."
Jeremiasta tuntui, että hänen Jumalalta saamansa tehtävä -
johti hänet vain pettymykseen.
Minkä asian tekemisen pettymys yrittää saada sinut lopettamaan?
Mistä se yrittää saada sinut luopumaan tai vetäytymään?
Jokainen haaste on meille tilaisuus kukistaa pettymys.
Jeremia oli tässä tilanteessa pettynyt Jumalaan ja suuttunut Hänelle.
Rakastan jaetta Jer. 20:9. Jeremia oli sanonut pettyneenä: -
"Mutta kun minä sanoin: 'En tahdo ajatella häntä -
enkä enää puhua hänen nimessään'".
Kuunnelkaa tätä. Hänen haasteestaan tuli tilaisuus kukistaa pettymys.
"niin sydämessäni oli kuin polttava tuli, suljettuna minun luihini.
Ja väsyksiin asti minä koetin sitä kestää, mutta en voinut."
Hänen pettymyksensä ei voinut ryöstää häneltä -
Jumalan hänelle antamaa tehtävää. Hänen piti käydä asia läpi -
ja todeta, ettei halunnut tunteakaan Jumalaa eikä puhua Hänestä, -
mutta hän sanoi heti perään: "sydämessäni oli kuin polttava tuli".
Uskotaan, että Jumala asettaa sydämeemme kuin polttavan tulen.
Pettymystä aiheuttavat asiat yrittävät ryöstää sen meiltä.
Aina kun astumme kohti tehtäväämme uskossa, -
sitä seuraa lähes välitön pettymys.
Kun Bobbie ja minä päätimme ensi kertaa ottaa uskonaskeleen -
ja alkaa saarnata evankeliumia, vaikkemme saaneet siitä palkkaa, -
olimme olleet naimisissa vuoden ja Bobbie oli 19. viikolla raskaana.
Sitten lähdimme aamulla töihin. Ajoimme autolla kulman taakse.
En tiedä, minne katsoin, sillä ajoin suoraan päin pientä Mazdaa.
Onneksi kolarissa ei käynyt pahasti, mutta Bobbie ei ollut ehtinyt -
vielä kiinnittää turvavyötään. Muista, että elettiin 1970-lukua.
Hän kaatui eteenpäin ja löi päänsä kojelautaan. Ambulanssi tuli, -
ja hänet vietiin jonkun kotiin. Vanha Holdenimme oli kunnossa, -
siinä oli tuskin naarmuakaan, mutta Mazda oli aivan haitarilla.
Se pusertui täysin kasaan. Olimme juuri tehneet suuren päätöksen.
Minulla ei ollut sihteeriä tai avustajaa, enkä ollut huomannut, -
että vakuutuksemme voimassaolo oli päättynyt viikkoa aiemmin.
Päätöstä seurasi suuri pettymys. Tuntui, ettei siitä ollut ulospääsyä.
Monet kokevat samaa yrittäessään astua eteenpäin.
Uskon, että pitkällä aikavälillä voimme sanoa kuin Daavid: -
"en ole nähnyt vanhurskasta hyljättynä -
enkä hänen lastensa kerjäävän leipää."
Mutta joskus ensin tulee odottamaton koetus. Elämmekö pettymyksen -
vai Jumalan antaman viran mukaan? Kun pettymys tulee, älä pysähdy.
Kauan aikaa sitten olin vaihtamassa lentokonetta Dubain lentokentällä.
Liukuportaissa oli nainen, joka ei ehkä ollut ennen nähnyt mitään sellaista.
Portaat olivat pitkät, ja hänen perässään tuli paljon ihmisiä.
Hän otti askeleen taakse ja pysähtyi, mutta muut eivät voineet pysähtyä.
Tämä on tositarina. Muut liikkuivat ja kaatuivat toistensa päälle.
Se oli kuin huonoa rugbya. Joka puolella oli laukkuja.
Tarinan opetus on: Kun jokin on ohi, älä pysähdy.
Älä anna pettymyksen hallita sinua tai viedä sinulta Jumalan kutsua.
Paras on vielä edessä, Jeesuksen nimessä.
Väliaikaiset pettymykset voittavat helposti iankaikkisen palveluviran.
Tämä on testi: Onko se, joka on sinussa, suurempi kuin pettymys?
Tietysti se on kurjaa ja odottamatonta. Pettymys ei tule Jumalalta.
Hän ei koskaan petä. Pettymys voi tulla sinusta tai helvetistä, -
mutta Jumala voi käyttää sitä niin kuin muitakin asioita.
Sen kautta Hän testaa sinua tai valmistaa sinua tehtäväänsä.
Hän voi käyttää sitä omaksi kunniakseen ja käyttääkin.
Jer. 20:11―12 "Mutta Herra on minun kanssani niinkuin väkevä sankari; -
sentähden minun vainoojani kompastuvat eivätkä mitään mahda.
He saavat suuren häpeän, sillä he ovat olleet ymmärtämättömät, -
iankaikkisen pilkan, joka ei ole unhottuva.
Herra Sebaot, sinä joka tutkit vanhurskaan, näet munaskuut -
ja sydämen..." Jeremia ei anna pettymyksen viedä iloaan.
Anna väliaikaisen pettymyksen rakentaa sinussa pysyvää luonnetta.
Tämä on minusta todella tärkeää. Pettymys ei aina tunnu väliaikaiselta, -
mutta älä anna sen tehdä muuta kuin rakentaa jotain pysyvää, luonnetta.
Tarvitaan nimittäin Jumalan mielen mukaista luonnetta, -
jotta voisi kestää siunauksen, jonka Jumalan tehtävä tuottaa.
Menestys ei juuri rakenna luonnetta. Se paljastaa luonteen.
Joskus pettymys tekee jotain sellaista, mistä jakeessa Room. 5:3 puhutaan.
"Eikä ainoastaan se, vaan meidän kerskauksenamme -
ovat myös ahdistukset, sillä me tiedämme, että ahdistus saa aikaan -
kärsivällisyyttä, mutta kärsivällisyys koettelemuksen kestämistä, -
ja koettelemuksen kestäminen toivoa; mutta toivo ei saata häpeään; -
sillä Jumalan rakkaus on vuodatettu meidän sydämiimme -
Pyhän Hengen kautta, joka on meille annettu."
Ahdistus tuottaa kärsivällisyyttä, joka rakentaa luonnettasi.
Se estää pettymystä viemästä Jumalan antamaa virkaa sinulta.
Päätä, että se, mikä polttaa sydäntäsi, on vahvempi kuin pettymyksesi.
Päätä, että asetat Jumalan ykköseksi ja annat ahdistuksen tehdä sinussa -
sen työn, jonka se voi tehdä. Se voi antaa sinulle kestävyyttä, -
joka muokkaa luonnettasi niin, että kun astut eteenpäin -
Jumalan antamaan toivoon, se ei tuota sinulle pettymystä.
Anna siis pettymyksen tehdä työtään sisälläsi.
Saman seurakunnan johtaminen 31 vuotta on vaatinut kestävyyttä.
Jos kaikki olisi ollut pelkkää menestystä, olisin luultavasti ylpeä -
kertoisin kaikille, mitä he tekevät väärin ja mitä itse teen oikein, -
mutta en voi tehdä niin, koska olen joutunut luottamaan vain Jumalaan -
ja uskomaan, että jos kestän, Hän johtaa minua eteenpäin -
ja rakentaa samalla luonnettani.
Nuorena olin aina kiireinen. Mikään ei tapahtunut tarpeeksi nopeasti.
60-vuotiaana 10 vuotta kuluu hujauksessa, mutta 20-vuotiaana -
7 vuotta on ikuisuus. Olimme menneet naimisiin, ja Bobbie oli raskaana.
Vasta 7 vuotta valmistumisen jälkeen pääsin eteenpäin suoraan kohti -
musertavaa pettymystä. Ei vakuutusta. Tarina päättyi niin, -
että jostain syystä vakuutus korvasi toiselle autolle sattuneet vahingot, -
vaikken ollut maksanut vakuutus- maksua. Se oli aikamoinen ihme.
Miksi tehtävä vaatii aikaa ja matkalla siihen on niin paljon pettymyksiä?
Raamatussa puhutaan usein otollisesta ajasta.
Jumalan tehtävällä on oma aikansa.
Hab. 2:3 "Sillä näky odottaa vielä aikaansa, mutta se rientää -
määränsä päähän, eikä se petä." Se vaatii aikaa.
Miksi? Koska kärsivällisyys kasvattaa luonnetta, -
luonteen rakentaminen toteuttaa Jumalan lupauksen -
ja antaa lopulta toivon, joka ei petä.
Mitä parempi luonne minulla on, sitä enemmän Jumala voi antaa minulle.
Mitä parempi luonne sinulla on, sitä enemmän Jumala voi antaa sinulle.
Anna Jumalan muuttaa itseäsi, -
muuten luonteesi ei kestä rooliasi ja tehtävääsi elämässä.
Ehkä sinusta tuntuu, että olet saanut kestää jo pitkään.
Ehkä se tarkoittaa, että alat oppia, kuinka pettymys ei saa hallita sinua -
ja Jumala on tehnyt sinussa työtään niin, että kun siunaus tulee, -
olet valmis ottamaan sen vastaan ja kestät sen. Tämä on seuraava asia.
Kun Jumala alkaa tuoda tehtävääsi siunauksia, Hän ei tyydy vähään.
Raamatun mukaan Hän vuodattaa rakkautensa.
Jumala haluaa tehdä sinut hedelmälliseksi tehtävässäsi.
Et jää virassasi hedelmättömäksi, vaan tuotat paljon hedelmää.
Joh. 15:16 "Te ette valinneet minua, vaan minä valitsin teidät -
ja asetin teidät, että te menisitte ja kantaisitte hedelmää -
ja että teidän hedelmänne pysyisi: -
että mitä ikinä te anotte Isältä minun nimessäni, hän sen teille antaisi."
Näky on tiettyä aikaa varten, mutta kun Jumalan tehtävä tulee, -
uskon, että Hän haluaa suorastaan vuodattaa sinulle siunauksensa.
Kuuntele jakeita Room. 5:3―4, joista aloitimme, Messagen mukaan.
"Vielä lisääkin on tulossa: Jatkamme ylistystä vaikeuksienkin keskellä, -
sillä tiedämme, että vaikeudet voivat kehittää meissä kärsivällisyyttä.
Tuo kärsivällisyys taas muuttuu hyveen karkaistuksi teräkseksi, -
joka pitää meidät valppaina sille, mitä ikinä Jumala tekee seuraavaksi.
Kun olemme tällaisen valppaan odotuksen vallassa, meitä ei petetä, -
päinvastoin. Emme löydä tarpeeksi astioita ottamaan vastaan kaikkea, -
mitä Jumala anteliaasti vuodattaa elämäämme Pyhän Hengen kautta!"
Tästä tulee mieleen nainen, jolta ei koskaan loppunut öljy -
tai lupaukset niille, jotka antavat kymmenyksiä.
Jumala vuodattaa siunauksensa! Annetaan Hänen tehdä työtään, -
rakentaa meissä kärsivällisyyttä ja muovata tahtonsa meissä, -
jotta voimme Jeremian tavoin sanoa, että se polttaa sisällämme kuin tuli.
Katsokaa vain seurakuntaamme. Se on ihmetarina. Aloitimme koululla.
Se oli kuin pieni astiamme. Meillä oli kokous sunnuntai-iltana, -
mutta joudumme aloittamaan myös sunnuntaiaamun kokoukset.
Toinenkin jumalanpalvelus kasvoi liian suureksi, ja muutimme sisustusta.
Lavasta tuli välikerros, ja saarnasin köysilaatikon päällä toisessa päässä.
Sitten muutimme tähän lähistölle varastoon, joka oli meille ponnistus.
Sekin kävi pieneksi, ja muutimme Hills-konferenssikeskukseen.
Sekin kävi pieneksi, ja aloimme rakentaa tiloja tähän naapuriin.
Ahdoimme sinne 1 500 ihmistä. Jono kokouksiin kiersi korttelin ympäri.
Sitten muutimme tänne. Penkkirivit olivat niin kaukana toisistaan, -
että niiden välistä olisi voinut ajaa bussilla. Siten yritimme täyttää tilan.
Sitten tämäkin paikka täyttyi, ja tarvittiin uusi ratkaisu.
Aloitimme seurakunnan keskustassa. Nyt sekin on jo jakautunut kahtia.
Sitten menimme Brisbaneen. Jumala alkoi toimia siellä väkevästi.
Nyt meillä on Brisbanessa Mount Gravatt, The Met ja Kultarannikko, -
joka on melkein Brisbanea. Meillä on myös Noosan seurakunta.
Sitten aloitimme Melbournessa ja yhtäkkiä myös Itä-Melbournessa.
Sekin astia täyttyi. Nyt meillä on vielä pari seurakuntaa Länsi-Melbournessa.
Ja Lontoossa, Kiovassa, Moskovassa, Pariisissa, Tanskassa, Tukholmassa -
ja Saksassa, ja laajeneminen vain jatkuu. Astiat eivät riitä.
Haluan kysyä teiltä jotain. Onko matkalla ollut pettymyksiä?
Voi, musertavia pettymyksiä, -
mutta Jumalan antama virka on minkä tahansa pettymyksen arvoinen.
Näyn toteutuminen vaatii aikaa. Se on tiettyä aikaa varten.
Anna ajan tehdä se, minkä Jumala haluaa sen tekevän, -
äläkä luovu kutsustasi, sillä pettymys haluaisi sinun tekevän niin.
Se haluaa sinun tekevän sen, minkä Jeremia oli lähellä tehdä.
"Jumala, en tiedä, miksi minua pilkataan, mutta en kestä sitä enää."
Isä, vastustan niitä pettymyksiä, joita ihmiset kohtaavat juuri nyt.
Ehkä he ovat pettyneitä avioliittoonsa ja parisuhteeseensa, -
lapsiinsa tai perheeseensä liittyviin asioihin, työhön liittyviin asioihin -
tai johonkin muuhun elämässään.
Kiitos, Jeesus, että voit rakentaa pettymysten kautta kärsivällisyyttä, -
joka valmistaa meitä suunnitelmaasi. Uskomme sellaiseen toivoon, -
joka ei tuota meille pettymystä. Uskomme siihen Jeesuksen nimessä.
Luen vielä jakeen Room. 10:11 -
Living Bible -käännöksestä: "Sanoohan Raamattu, -
ettei kukaan, joka uskoo Kristukseen, koskaan tule petetyksi."
Uskotaan, että loppujen lopuksi pettymys ei tule viemään meiltä -
Jumalan antamaa kutsumusta. Aamen. Olkaa siunattuja!
Ylistäkää Herran, Jumalamme nimeä -
kädet kohotettuina
Herra, annan elämäni tietäen, -
että Kristuksessa olen todella olemassa
Pyhä Henki, pala tulen lailla
UUSI HILLSONG-ALBUMI TILATTAVISSA ENNAKKOON
Kirjasta on ihmisille apua, koska se on rehellinen.
Tämä mies on elävä todiste Jumalan työstä hänessä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Olen iloinen, että katsoit ohjelman. Iloitsen kaukana olevista ihmisistä, -
jotka katsovat ohjelmaamme. Toivon, että saatte siitä jotakin.
Se merkitsee meille paljon.
Rukoilemme puolestanne. Muistakaa, että paras on vielä edessä.
Annoin kaiken rakentaakseni kodin
Annoin sydämeni ja sieluni nimesi kunniaksi
Elämäni on Sinun, olen elävä kivi
Annoin sydämeni ja sieluni kirkkautesi kunniaksi
Annoin kaiken rakentaakseni kodin
Nimesi on varma perusta
Kirkkauden toivo yhdelle meistä ja kaikille
Rakkautesi kestää ikuisesti
Se on pyhä vuori, joka ei sorru
Koko maailma toivottakoon toivon tervetulleeksi, -
tapahtukoon tahtosi jokaisessa sydämessä
Koko luomakunta toivottakoon toivon tervetulleeksi
Tämä toivo on meidän, tulkoon valtakuntasi
Suomennos: Anni Lähteenmäki